கண்டோபா கோயில் (ஜெசூரி)

ஜெசூரி கண்டோபா கோயில் (Khandoba Temple of Jejuri), இந்தியாவின் மகாராட்டிரம் மாநிலம், புனே மாவட்டம், புரந்தர் தாலுகாவில் உள்ள ஜெசூரி நகராட்சியின் குன்றில் கண்டோபர் எனும் சிவபெருமானுக்கு அர்ப்பணிக்கப்பட்ட இந்துக் கோயில் ஆகும்.இக்கோயில் புனே நகரத்திற்கு தென்கிழக்கே46 கிலோமீட்டர் தொலைவில் உள்ளது.

ஜெசூரி கண்டோபா கோயில் குன்பி மற்றும் கால்நடைகளை மேய்க்கும் நாடோடி தங்கர் மக்களின் குலதெய்வக் கோயில் ஆகும். 

இந்து தொன்மவியல் மற்றும் நாட்டுப்புறக் கதைகளின்படி, சிவபெருமானின் ஒரு மனித அவதாரமே கண்டோபர் ஆவார். அரக்க சகோதரர்களான மணி மற்றும் மல்லா ஆகியோர் மக்களைத் துன்புறுத்தியதால் அவர்களை கண்டோபர் கொன்றார்.
Jejuri Khandoba Mandir Darshan Complete Guide

வரலாறு 
12 முதல் 13ம் நூற்றாண்டில் கண்டோபர் வழிபாடு துவங்கியது. இக்கோயிலை 17ம் நூற்றாண்டில் மகாராணி அகில்யாபாய் ஓல்கர் நிறுவினார். பேஷ்வாக்களின் காலத்தில் இக்கோயில் சீரமைக்கப்பட்டது.பேஷ்வா பாஜி ராவின் சகோதரர் சீமாஜி அப்பா இக்கோயிலுக்கு ஆலய மணியை கொடையாக வழங்கினார்.

மூலவர்
இக்கோயில் மூலவர் பெயர் கண்டோபா அல்லது கந்தாராவ் அல்லது மல்ஹரி-மார்த்தாண்டன் ஆகும்.கண்டோபர் சிவபெருமானின் அவதாரம் ஆவார்.பல மகாராட்டிராவின் பல்வேறு குல மக்கள் கண்டோபரை  குல தெய்வமாக வழிபடுகின்றனர்.குன்பி மற்றும் தங்கர் கால்நடை மேய்க்கும் நாடோடி மக்கள் கண்டோபரை குலதெய்வமாக வழிபடுகின்றனர்.

தொன்ம வரலாறு
புராணத்தின் படி, மணி மற்றும் மல்லா என்ற இரண்டு அரக்கச் சகோதரர்கள், தங்கள் தவங்களால் பிரம்மாவை மகிழ்வித்து பெற்ற வரத்தால் மிகவும் சக்திவாய்ந்தவர்களாகி, பூமியில் மக்களை துன்புறுத்தத் தொடங்கினர். இதனால் சிவபெருமான்  கண்டோபர் அவதாரம் எடுத்து மணி மற்றும் மல்லாவை ஒரு கடுமையான போரில் ஒரு அரக்கனைக் கொன்றார். மற்றொர் அரக்கன் மன்னிப்பு கோரியதால், அவனை பொதுமக்களுக்கு சேவை செய்ய சிவபெருமான் பணித்தார்.


கட்டிடக் கலை 
 உயரத்தில் ஹேமத்பந்தி கட்டிடக்கலை பாணியில் நான்கு வாயில்களுடன், 18 ஏக்கர் பரப்பளவில் அமைந்த இக்கோயில் கருங்கல் & சுண்ணாம்புக் கற்களால் கட்டப்பட்டுள்ளது.இக்குன்றுக் கோயிலுக்குச் செல்ல 200 படிக்கட்டுகளும், 350 தீபங்கள் ஏற்றும் அளவில் ஒரு தீப ஜோதி தூணும் உள்ளது. 
மேற்கோள்கள்

வெளி இணைப்புகள்
 Jejuri Khandoba Mandir Darshan Complete Guide
பகுப்பு:புனே மாவட்டம்
பகுப்பு:மகாராட்டிர இந்துக் கோயில்கள்